Πάτι Μάρεϊ

Η Πατρίσια Λιν Μάρεϊ (αγγλικά: Patricia Lynn Murray née Johns, 11 Οκτωβρίου 1950) είναι Αμερικανίδα πολιτικός που υπηρετεί ως Γερουσιαστής των Ηνωμένων Πολιτειών για την πολιτεία της Ουάσινγκτον από τον Ιανουάριο του 1993. Κατά το 118ο Κογκρέσο των Ηνωμένων Πολιτειών, ως η αρχαιότερη διαθέσιμη Δημοκρατική Γερουσιαστής, υπηρέτησε ως Αναπληρώτρια Πρόεδρος της Γερουσίας των Ηνωμένων Πολιτειών, από τις 3 Ιανουαρίου 2023 έως τις 3 Ιανουαρίου 2025. Είναι μέλος του Δημοκρατικού Κόμματος. 

Από το 2025, είναι αντιπρόεδρος της Επιτροπής Πιστώσεων της Γερουσίας των Ηνωμένων Πολιτειών. Διετέλεσε πρόεδρος της Επιτροπής Υγείας, Παιδείας, Εργασίας και Συντάξεων της Γερουσίας των Ηνωμένων Πολιτειών από το 2021 έως το 2023. Έχει διατελέσει πρόεδρος της Επιτροπής Προϋπολογισμού της Γερουσίας των Ηνωμένων Πολιτειών (2013–2015) και πρόεδρος της Επιτροπής Υποθέσεων Βετεράνων της Γερουσίας των Ηνωμένων Πολιτειών (2011–2013). 

Προηγουμένως, η Μάρεϊ υπηρέτησε ως μέλος της πολιτειακής Γερουσίας της Ουάσινγκτον για την 1η περιφέρεια, από το 1989 έως το 1993. 

Εξελέγη πρώτη φορά στη Γερουσία των Ηνωμένων Πολιτειών, στις εκλογές του 1992, λαμβάνοντας ποσοστό 54.0% έναντι 46.0% του τότε Ρεπουμπλικανού αντιπάλου της. Έκτοτε έχει επανεκλεγεί 5 φορές ακόμα, με πιο πρόσφατη τις εκλογές του 2022, λαμβάνοντας ποσοστό 57.5% έναντι 42.5% της Ρεπουμπλικανής αντιπάλου της.https://ballotpedia.org/Patty_Murray

Είναι η πρώτη γυναίκα που αναλαμβάνει το αξίωμα της Αναπληρώτριας Προέδρου της Γερουσίας. Ανέλαβε το αξίωμα ύστερα από την απόρριψη της Νταϊάν Φάινσταϊν, η οποία είναι η αρχαιότερη Γερουσιαστής.  

 Βιογραφία 
Η Πάτι Λιν Τζόουνς, γεννήθηκε τον Οκτώβριο του 1950 στο Μπόθελ της πολιτείας Ουάσινγκτον (μια πόλη στην ευρύτερη περιοχή του Σιάτλ), όπου και μεγάλωσε. Έχει Ουαλική, Ιρλανδική, Σκωτική και Γαλλική καταγωγή.https://freepages.rootsweb.com/~battle/genealogy/senators/murray.htm 

Φοίτησε στο Λύκειο "Bothell High School" στο Μπόθελ και αποφοίτησε από εκεί το 1968. Κατόπιν σπούδασε Φυσική Αγωγή και Γυμναστική στο Πολιτειακό Πανεπιστήμιο της Ουάσινγκτον, και έλαβε πτυχίο (BA) το 1972.

Εργάστηκε ως καθηγήτρια φυσικής αγωγής στο κοινοτικό κολλέγιο "Shoreline Community College" στο Σόρλαϊν (μια προαστική περιοχή έξω από το Σιάτλ) από το 1984 έως το 1987. Προηγουμένως είχε εργαστεί ως δασκάλα φυσικής αγωγής για παιδιά προσχολικής ηλικίας. Ήταν μέλος του Διοικητικού Συμβουλίου της Σχολικής Περιφέρειας για το Σόρλαϊν, από το 1985 έως το 1989.https://www.nytimes.com/1992/09/17/us/another-win-by-a-woman-this-one-mom.html

 Παραπομπές 

Εξωτερικοί σύνδεσμοι


Κατηγορία:Αναπληρωτές Πρόεδροι της Γερουσίας των ΗΠΑ
Κατηγορία:Γερουσιαστές των ΗΠΑ
Κατηγορία:Ουάσινγκτον (πολιτεία)
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί γυμναστές
__ΕΥΡΕΤΗΡΙΟ__